ai4bharat/Pralekha huggingface dataset:
সামাজিকন্যায়ওক্ষমতায়নমন্ত্রক
জাতীয় শিক্ষানীতি, নেপ-২০২০-র প্রেক্ষাপটে মানবসম্পদ উন্নয়নের রূপান্তর নিয়ে দুদিনের জাতীয় সম্মেলন
নতুন দিল্লি,২৭ ডিসেম্বর, ২০২১
রিহ্যাবিলিটেশন কাউন্সিল অফ ইন্ডিয়া, আর সি আই, বিশেষ ধরনের শিক্ষা এবং দিব্যাঙ্গজনদের জন্য পুনর্বাসনের ক্ষেত্রে প্রশিক্ষণ কর্মসূচিকে মানসম্মত, নিয়ন্ত্রিত এবং নিরীক্ষণ করার লক্ষ্যে সংসদ কর্তৃক গৃহীত রিহ্যাবিলিটেশন কাউন্সিল অফ ইন্ডিয়া অ্যাক্ট-১৯৯২ দ্বারা প্রতিষ্ঠিত হয়েছে। এই কাউন্সিলের প্রধান কাজ হচ্ছে রিহ্যাবিলিটেশন কাউন্সিল অফ ইন্ডিয়া কর্তৃক বরাদ্দকৃত ১৬ টি শ্রেণীর পেশাদার কর্মীদের জন্য শিক্ষা ও প্রশিক্ষণের নূন্যতম মান নির্ধারণ করা। এর পাশাপাশি কেন্দ্রীয় পুনর্বাসন রেজিস্টার বা সেন্ট্রাল রিহ্যাবিলিটেশন রেজিস্টার রক্ষণাবেক্ষণ করা ও দিব্যাঙ্গ জনদের ক্ষেত্রে গবেষণা মূলক প্রচার করা।
সরকার কর্তৃক দিব্যাঙ্গ ব্যক্তিদের অধিকার আইন- ২০১৬ বাস্তবায়নের পর জাতীয় শিক্ষানীতি বা ন্যাশনাল এডুকেশন পলিসি-২০২০-র পরিকল্পিত বিধানগুলি এবং বিশেষ শিক্ষা ও দিব্যাঙ্গ জনদের পুনর্বাসনে ক্ষেত্রে মানবসম্পদ উন্নয়নে রূপান্তরিত করার লক্ষ্যে কাউন্সিলের জন্য একটি রোডম্যাপ তৈরি করা অপরিহার্য হয়ে ওঠে।
এইসব বিষয়গুলি কে সামনে রেখে কাউন্সিলের পক্ষ থেকে ২৮ এবং ২৯ ডিসেম্বর, ২০২১ তারিখে আসামের গুহাটিতে নর্থ ইস্টার্ন ডেভলপমেন্ট ফাইন্যান্স কর্পোরেশন লিমিটেড-এর কনভেনশন সেন্টারে "জাতীয় শিক্ষানীতি বা নেপ-২০২০-র প্রেক্ষাপটে মানবসম্পদ উন্নয়নের রূপান্তর" বিষয় জাতীয় সম্মেলনের আয়োজন করা হয়েছে।
এই জাতীয় সম্মেলনে প্রধান অতিথি হিসেবে উপস্থিত থাকবেন সামাজিক ন্যায় ও ক্ষমতায়ন মন্ত্রকের প্রতিমন্ত্রী কুমারী প্রতিমা ভৌমিক।
এই সম্মেলনে বিশেষ অতিথি হিসেবে উপস্থিত থাকবেন আসাম সরকারের মুখ্য সচিব শ্রী জিষ্ণু বড়ুয়া, আইএএস।অন্যান্য অতিথিদের মধ্যে উপস্থিত থাকবেন রেহাবিলিটেশন সেন্টার অফ ইন্ডিয়ার চেয়ারপারসন শ্রীমতি অঞ্জলি ভাওড়া, যুগ্ম সচিব ডক্টর প্রবোধ শেঠ, আরসিআই- এর সদস্য সচিব ডঃ সুবোধ কুমার। এই সম্মেলনে বিভিন্ন কেন্দ্র ও রাজ্য স্তরের বিশ্ববিদ্যালয়ের উপাচার্য থেকে শুরু করে অন্যান্য সংগঠনের প্রায় ১২০ জন প্রতিনিধি যোগ দেবেন।
জাতীয় সম্মেলন চলাকালীন বিশেষ শিক্ষা, অন্তর্ভুক্তিমূলক শিক্ষা, বক্তৃতা ও শোনা ছাড়াও মনোবিজ্ঞান নিয়ে আলোচনা করা হবে।
CG/SB
(Visitor Counter : 79
বিজ্ঞানওপ্রযুক্তিমন্ত্রক
ভারতীয় হাসপাতালগুলিতে দেশীয় প্রযুক্তিতে নির্মিত উচ্চমানের অক্সিজেন কনসেনট্রেটর সরবরাহ করার জন্য উৎপাদন শুরু হয়েছে
নয়াদিল্লী, ৯ জুন, ২০২১
দেশীয় প্রযুক্তিতে নির্মিত উচ্চমানের অক্সিজেন কনসেনট্রেটর এখন বাজারে এসে গিয়েছে। একটি ভারতীয় স্টার্টআপ সংস্থা স্বল্প মূল্যের বহনযোগ্য এই অক্সিজেন কনসেনট্রেটর নকশা এবং এগুলি তৈরি করেছে। এখন এগুলি বিভিন্ন হাসপাতালে সরবরাহের জন্য উৎপাদন করা হচ্ছে।
কোভিড-১৯ এর দ্বিতীয় ঢেউয়ে রোগীর শরীরে অক্সিজেনের পরিমাণ কমে যাওয়াটি চিকিৎসার সময় বিষয়টি বেশ চ্যালেঞ্জের বিষয় ছিল। ভারতীয় চিকিৎসা সরঞ্জাম প্রস্তুতকারক সংস্থাগুলি দেশে অক্সিজেন কনসেনট্রেটরের চাহিদা মেটানোর জন্য সেই সময় বিভিন্ন উদ্যোগ গ্রহণ করে। চিকিৎসায় ব্যবহৃত ভেন্টিলেটর, বহনযোগ্য শ্বাস-প্রশ্বাসে সহায়ক যন্ত্র সহ অন্যান্য বিভিন্ন সরঞ্জাম তৈরিতেও এইসব সংস্থাগুলি উৎসাহী হয়।
মোহালি ভিত্তিক ওয়ালনাট মেডিক্যাল ৫ লিটার এবং ১০ লিটারের বহনযোগ্য চিকিৎসার কাজে ব্যবহৃত অক্সিজেন কনসেনট্রেটরের নকশা তৈরি করে। এখানে প্রেসার সুইং অ্যাডজরপশন  প্রযুক্তির সাহায্যে ৫৫-৭৫ কেপিএ-তে ৯৬ শতাংশ বিশুদ্ধ অক্সিজেন উৎপাদন করা সম্ভব হয়েছে। পিএসএ প্রযুক্তি, গ্যাসের মিশ্রণ থেকে একটি নির্দিষ্ট গ্যাসকে পৃথক করতে পারে। বাণিজ্যিক কাজে ব্যবহৃত সাধারণ তাপমাত্রায় অক্সিজেন পৃথক করা এই যন্ত্রের অন্যতম বৈশিষ্ট্য। এর ফলে কোভিডে সংক্রমিত যে সমস্ত রোগী শ্বাসকষ্টে ভুগছেন তাদের এই যন্ত্রের সাহায্যে অক্সিজেন দিতে সুবিধা হবে।
কেন্দ্রীয় বিজ্ঞান ও প্রযুক্তি দপ্তরের ন্যাশনাল সায়েন্স অ্যান্ড টেকনোলজি এন্টারপ্রেনারশিপ ডেভেলপমেন্ট বোর্ড, ‘কবচ ২০২০’ তহবিলের অর্থ বিভিন্ন সংস্থাকে দিয়ে থাকে। এই সব সংস্থা দেশীয় পদ্ধতিতে নতুন নতুন যন্ত্র উদ্ভাবন করে। কবচ তহবিলের অর্থের সাহায্যে বিশ্বমানের অক্সিজেন কনসেনট্রেটরটি তৈরি করা হয়েছে। এর ফলে বিদেশ থেকে এই যন্ত্র আমদানির ওপর নির্ভরতা কমবে।
ওয়ালনাট মেডিক্যাল অক্সিজেন কনসেনট্রেটর যন্ত্রটি পরীক্ষা করে দেখা গেছে এটি সমস্ত আন্তর্জাতিক সুরক্ষাবিধি বজায় রাখছে এবং রোগীর নিরাপত্তা, বৈদ্যুতিক সুরক্ষা ও তড়িৎ চুম্বকীয় ব্যবস্থার আদর্শনীতি মেনে চলছে। কেন্দ্রীয় বিজ্ঞান ও প্রযুক্তি দপ্তরের সাহায্যপ্রাপ্ত এই প্রকল্পে দিল্লী আইআইটি-র ইনকিউবেশন টিম সংশ্লিষ্ট সংস্থাটিকে অক্সিজেন কনসেনট্রেটর উদ্ভাবনে সাহায্য করেছে। এর ফলে জাপান, মার্কিন যুক্তরাষ্ট্র এবং চীনের তৈরি এধরণের যন্ত্রের জন্য এখন আর আমাদের নির্ভর করতে হবে না।
CG/CB /NS
(Visitor Counter : 191
যোগাযোগওতথ্যপ্রযুক্তিমন্ত্রক
স্পেকট্রাম বন্টনের প্রস্তাবে ক্যাবিনেটের অনুমোদন
নতুনদিল্লী, ১৬ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে টেলি-যোগাযোগ দপ্তরের স্পেকট্রাম নিলামের অনুমোদন করা হয়েছে। এই নিলামের মধ্য দিয়ে বাণিজ্যিক মোবাইল সংস্থাগুলির জন্য স্পেকট্রাম বন্টন করা হবে। নিলামে সফল সংস্থাগুলিই এই দায়িত্ব পাবে।
৭০০ মেগাহার্জ, ৮০০ মেগাহার্জ, ৯০০ মেগাহার্জ, ১৮০০ মেগাহার্জ, ২১০০ মেগাহার্জ, ২৩০০ মেগাহার্জ এবং ২৫০০ মেগাহার্জ ফ্রিকোয়েন্সি ব্যান্ডের জন্য এই নিলাম ডাকা হবে। ২০ বছরের মেয়াদে স্পেকট্রামগুলি বন্টন করা হবে। এক্ষেত্রে ন্যুনতম মূল্য নির্ধারণ করা হয়েছে ৩,৯২,৩৩২.৭ কোটি টাকা। মোট ২২৫১.২৫ মেগাহার্জ ফ্রিকোয়েন্সি বন্টিত হবে।
নিলামে সফল সংস্থাগুলি তাদের নেটওয়ার্কের ক্ষমতা বাড়াতে পারবে এবং নতুন সংস্থাগুলি টেলি-যোগাযোগ ক্ষেত্রে পরিষেবা শুরু করতে পারবে।
এই নিলামে অংশগ্রহণকারী সংস্থাগুলিকে ব্লকের আকারের ওপর বিবেচনা করে বিভিন্ন শর্ত পালন করতে হবে, যার মধ্য দিয়ে তারা সর্বোচ্চ কতটা স্পেকট্রাম ব্যবহার করতে পারবেন সেটি নির্ধারিত হবে।
সফল সংস্থাগুলি একবারে মোট অর্থ দিতে পারবে, আবার প্রয়োজনে যেসব সংস্থা ৭০০ মেগাহার্জ, ৮০০ মেগাহার্জ এবং ৯০০ মেগাহার্জ স্পেকট্রামের দায়িত্ব পাবে তারা ২৫ শতাংশ অর্থ এবং যেসব সংস্থা ১৮০০ মেগাহার্জ, ২১০০ মেগাহার্জ, ২৩০০ মেগাহার্জ ও ২৫০০ মেগাহার্জের দায়িত্ব পাবে তারা ৫০ শতাংশ অর্থ প্রথমে দেবে, বাকি অর্থ বছরে ১৬টি সমান কিস্তিতে পরিশোধ করতে হবে। এক্ষেত্রে ২ বছরের মোরাটোরিয়াম রয়েছে।
এর পাশাপাশি সফল নিলামকারীরা সামঞ্জস্যপূর্ণ মোট রাজস্বের ৩ শতাংশ অর্থ দেবেন। এই অর্থ স্পেকট্রাম ব্যবহার বাবদ নেওয়া হবে। তবে এক্ষেত্রে ওয়্যারলাইন পরিষেবা এই ব্যবস্থার অন্তর্ভুক্ত নয়।
স্পেকট্রামের নিলাম একটি স্বচ্ছ পদ্ধতিতে হবে। যথেষ্ট পরিমাণে স্পেকট্রামের ব্যবহারের সুযোগ দেওয়ায় গ্রাহকরা উন্নতমানের টেলিকম পরিষেবার সুযোগ পাবেন। এই প্রসঙ্গে উল্লেখযোগ্য যে টেলিকম ক্ষেত্র আজ আর্থিক বিকাশ, প্রত্যক্ষ ও অপ্রত্যক্ষ কর্মসংস্থান এবং ডিজিটাল ইন্ডিয়ার বিস্তারের সঙ্গে সরাসরি যুক্ত। ক্যাবিনেটের এই সিদ্ধান্তের ফলে সংশ্লিষ্ট সব ক্ষেত্রে ইতিবাচক প্রভাব পরবে।
প্রধানমন্ত্রীরদপ্তর
প্রধানমন্ত্রী, ১৮ই জানুয়ারী আমেদাবাদ মেট্রো রেল প্রকল্পের দ্বিতীয় পর্যায় এবং সুরাট মেট্রো রেল প্রকল্পের ভূমি পুজো করবেন
নতুন দিল্লি, ১৬ই জানুয়ারী, ২০২১
প্রধানমন্ত্রী শ্রী নরেন্দ্র মোদী, ১৮ই জানুয়ারী সকাল ১০টা ৩০ মিনিটে ভিডিও কনফারেন্সের মাধ্যমে আমেদাবাদ মেট্রো রেল প্রকল্পের দ্বিতীয় পর্যায়ের এবং সুরাট মেট্রো রেল প্রকল্পের ভূমি পুজো করবেন। গুজরাটের রাজ্যপাল, কেন্দ্রীয় স্বরাষ্ট্রমন্ত্রী, গুজরাটের মুখ্যমন্ত্রী এবং কেন্দ্রীয় আবাসন ও নগরোন্নয়ন মন্ত্রী এই অনুষ্ঠানে উপস্থিত থাকবেন। এই মেট্রো প্রকল্পের মাধ্যমে সংশ্লিষ্ট শহরগুলিতে পরিবেশ বান্ধব “মাস র্যাপিড ট্রানজিট সিস্টেম” –এর সুবিধা নাগরিকরা পাবেন।
আমেদাবাদ মেট্রো রেল প্রকল্পের দ্বিতীয় প্রযায়ঃ-
২০.২৫ কিলোমিটার দীর্ঘ আমেদাবাদ মেট্রো রেল প্রকল্পের দ্বিতীয় পর্বে ২টি করিডর থাকছে। প্রথম করিডরটি মোতেরা স্টেডিয়াম থেকে মহাত্মা মন্দির পর্যন্ত যাবে। এর দৈর্ঘ্য ২২.৮ কিলোমিটার। জিএনএলইউ থেকে জিআইএফটি সিটি পর্যন্ত দ্বিতীয় করিডরের দৈর্ঘ্য হবে ৫.৪ কিলোমিটার। দ্বিতীয় পর্বে ৫৩৮৪ কোটি টাকা ব্যয় হবে।
সুরাট মেট্রো রেল প্রকল্পঃ-
৪০.৩৫ কিলোমিটার দীর্ঘ সুরাট মেট্রো রেল প্রকল্পটির দুটি করিডর থাকবে। স্বার্থানা থেকে গ্রীণ সিটি পর্যন্ত প্রথম করিডরের দৈর্ঘ্য ২১.৬১ কিলোমিটার। দ্বিতীয় করিডরটি ভেসান থেকে সারলি পর্যন্ত যাবে। এর দৈর্ঘ্য ১৮.৭৪ কিলোমিটার। এই প্রকল্পে ব্যয় হবে ১২,০২০ কোটি টাকা।
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ২৩ সেপ্টেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ৮৩ কোটি ৩৯ লক্ষ টিকাকরণ
দেশে গত ২৪ ঘণ্টায় নতুন করে আক্রান্তের সংখ্যা ৩১ হাজার ৯২৩
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে এসে ০.৯০ শতাংশে দাঁড়িয়েছে, যা গত বছরের মার্চ মাস থেকে সর্বনিম্ন
দেশে সুস্পষ্টভাবে করোনায় আক্রান্তের সংখ্যা ৩ লক্ষ ১ হাজার ৬৪০, যা ১৮৭ দিনে সর্বনিম্ন
দেশে এখনও পর্যন্ত মোট সুস্থতার হার ৯৭.৭৭ শতাংশ। ২০২০-র সালের মার্চ মাস থেকে এখনও পর্যন্ত সর্বোচ্চ
দেশে গত ২৪ ঘণ্টায় করোনামুক্ত হয়েছেন ৩১ হাজার ৯৯০ জন; এর ফলে, মোট সুস্থতার সংখ্যা দাঁড়িয়েছে ৩ কোটি ২৮ লক্ষ ১৫ হাজার ৭৩১
গত ৯০ দিনে সাপ্তাহিক-ভিত্তিতে আক্রান্তের হার ৩ শতাংশের নীচে নেমে ২.১১ শতাংশে দাঁড়িয়েছে
গত ২৪ দিনে দৈনিক-ভিত্তিতে আক্রান্তের হার ৩ শতাংশের নীচে নেমে ২.০৯ শতাংশে দাঁড়িয়েছে
দেশে এখনও পর্যন্ত মোট নমুনা পরীক্ষার সংখ্যা ৫৫ কোটি ৮৩ লক্ষ
CG/SS/SB
(Visitor Counter : 116
প্রধানমন্ত্রীরদপ্তর
শ্রী জগন্নাথ রাও যোশি জীর ১০১ তম জন্মবার্ষিকীতে শ্রদ্ধা জানালেন প্রধানমন্ত্রী
নতুন দিল্লি, ২৩ জুন, ২০২১
ভারতীয় জনসঙ্ঘ এবং ভারতীয় জনতা পার্টির প্রবীণ নেতা শ্রী জগন্নাথ রাও যোশি জীর ১০১ তম জন্মবার্ষিকীতে শ্রদ্ধা জানালেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন, "শ্রী জগন্নাথ রাও যোশি জীর ১০১ তম জন্মবার্ষিকীতে আমার শ্রদ্ধা। তিনি ছিলেন এক অসামান্য সংগঠক এবং মানুষের স্বার্থে নিরলস কাজ করে গেছেন। জনসঙ্ঘ এবং ভারতীয় জনতা পার্টিকে আরও শক্তিশালী করে তোলার লক্ষ্যে তাঁর ভূমিকা সর্বজনবিদিত। জগন্নাথ রাও যোশি জী ছিলেন প্রজ্ঞা ও বিচক্ষণতার এক অতুলনীয় প্রতীক।"
CG/BD/SKD/
(
স্বাস্থ্যওপরিবারকল্যাণমন্ত্রক
স্যানিটারি ন্যাপকিনের ব্যবহার
নয়াদিল্লি, ২৫ জুন ২০১৯
২০০৭-০৮ সালের জেলা স্তরের পারিবারিক সমীক্ষা ৩-এর তথ্য অনুযায়ী ১৫ থেকে ১৯ বছর বয়সী কিশোরীদের ২৪.৬ শতাংশ স্যানিটারি ন্যাপকিন ব্যবহার করে থাকে। সাম্প্রতিক ২০১৫-১৬’র জাতীয় পরিবার স্বাস্থ্য সমীক্ষা ৪ – এর তথ্য অনুযায়ী, স্যানিটারি ন্যাপকিন ব্যবহারকারী ১৫ থেকে ১৯ বছর বয়সী কিশোরীদের হার ৪১.৬ শতাংশ।
প্রসঙ্গত, স্বাস্থ্য মন্ত্রকের রজঃস্রাব সংক্রান্ত স্বাস্থ্যবিধিসম্মত প্রকল্পটির আওতায় রয়েছে –
রজঃস্রাব সংক্রান্ত স্বাস্থ্যবিধি সম্পর্কে কিশোরীদের ওয়াকিবহাল করার জন্য জনসচেতনতামূলক প্রয়াসের ব্যবস্থা করা।
গ্রামাঞ্চলের কিশোরীদের হাতে উচ্চ মানের ন্যাপকিন পৌঁছে দেওয়া।
ব্যবহৃত স্যানিটারি ন্যাপকিনগুলিকে পরিবেশ-বান্ধব উপায়ে নিশ্চিহ্ন করা।
রজঃস্রাব বিষয়ে আলোচনার জন্য অঙ্গনওয়াড়ি বা এ ধরণের মঞ্চে মাসিক আলোচনাচক্রের আয়োজন করার জন্য আশাকর্মীদের অর্থ দেওয়া প্রভৃতি।
ইতিমধ্যে নিরাপদ রজঃস্রাব সংক্রান্ত স্বাস্থ্যবিধি অভ্যাস করায় কিশোরীদের সচেতন করে তুলতে প্রয়োজনীয় তথ্য শিক্ষা ও সংযোগমূলক সামগ্রীর ব্যবস্থা করা হয়েছে।
আজ রাজ্যসভায় এক লিখিত জবাবে এই তথ্য জানান কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/SSS/SB
(Visitor Counter : 86
মানবসম্পদবিকাশমন্ত্রক
সিবিএসই-র দশম শ্রেণীর পরীক্ষার ফল প্রকাশিত
নয়াদিল্লি, ৬ মে, ২০১৯
কেন্দ্রীয় মাধ্যমিক শিক্ষা পর্ষদ বা সিবিএসই-র দশম শ্রেণীর পরীক্ষার ফল আজ  প্রকাশিত হয়েছে। এবারের পরীক্ষায় পাশের হার ৯১.১০ শতাংশ। ছাত্রদের তুলনায় ছাত্রীদের পাশের হার ২.৩১ শতাংশ বেশি। ছাত্রীদের পাশের হার ৯২.৪৫ শতাংশ এবং ছাত্রদের পাশের হার ৯০.১৪ শতাংশ। মোট ৫০০ নম্বরের মধ্যে ৪৯৯ পেয়ে ১৩ জন পড়ুয়া প্রথম স্থান অধিকার করেছে। দেশের সবক’টি অঞ্চলের মধ্যে ত্রিবান্দ্রম অঞ্চলে পাশের হার সর্বাধিক ৯৯.৮৫ শতাংশ। দ্বিতীয় স্থানে রয়েছে চেন্নাই অঞ্চল। এখানে পাশের হার ৯৯ শতাংশ। পাশের হারের দিক থেকে ৯৫.৮৯ শতাংশ অর্জন করে তৃতীয় স্থানে রয়েছে আজমেঢ়। এবার মোট ১৭ লক্ষ ৬১ হাজার ৭৮ জন পড়ুয়া মাধ্যমিক পরীক্ষায় বসেছিল। এদের মধ্যে ১৬ লক্ষ ৪ হাজার ৪২৮ জন উত্তীর্ণ হয়েছে। পরীক্ষা শুরু হয়েছিল ১৫ই ফেব্রুয়ারি এবং তা শেষ হয় গত চৌঠা এপ্রিল। আজ, অর্থাৎ ৬ই মে পরীক্ষার ফল প্রকাশিত হল।
CG/BD/DM
(Visitor Counter : 86
বিজ্ঞানওপ্রযুক্তিমন্ত্রক
পুদুচেরীতে হংস-এনজি’র সমুদ্রে সফল পরীক্ষা
নয়াদিল্লি, ০৬ মার্চ, ২০২২
সম্পূর্ণ দেশীয় পদ্ধতিতে তৈরি বিমান উড়ানের প্রশিক্ষণ যান হংস-এনজির পুদুচেরীর সমুদ্রে ১৯শে ফেব্রুয়ারি থেকে ৫ই মার্চ সমুদ্রে সফল পরীক্ষা হয়েছে। বিজ্ঞান ও শিল্প গবেষণা পরিষদের অধীনস্ত সিএসআইআর – ন্যাশনাল অ্যারোস্পেস ল্যাবরেটারি  এটি তৈরি করেছে। পুদুচেরীতে এই এয়ার ক্র্যাফট্ ঘণ্টায় ১৫৫ কিলোমিটার গতিতে দেড় ঘণ্টায় ১৪০ নটিকাল মাইল অতিক্রম করতে পেরেছে। সমুদ্রে পরীক্ষা-নিরীক্ষার মূল উদ্দেশ্য হল – এয়ার ক্র্যাফটটি সমুদ্রে কতটা স্বচ্ছন্দভাবে চলাচল করতে পারে – তা মূল্যায়ন করা। সিএসআইআর – এনএএল সূত্রে জানানো হয়েছে, এই এয়ার ক্র্যাফটটি সমুদ্রে সবধরনের পরীক্ষা-নিরীক্ষায় সফল। উইং কমান্ডার কে ভি প্রকাশ এবং উইং কমান্ডার দিলীপ রেড্ডি এটিকে সফলভাবে পরিচালনা করেছেন। এর আকাশে উড়ানের সময় সিএসআইআর – এর প্রতিনিধিরা এবং উইং কমান্ডার ঋজু চক্রবর্তী নজরদারী চালিয়েছেন।
হংস-এনজি প্রশিক্ষণের জন্য একটি অত্যাধুনিক এয়ার ক্র্যাফট্। সিএসআইআর – এনএএল জানিয়েছে, ভারতের বিভিন্ন ফ্লাইং ক্লাবের চাহিদা পূরণের পাশাপাশি, বাণিজ্যিকভাবেও এটি ব্যবহার করা যাবে। কম অর্থে এটি নির্মাণ করা যায়। এটি চালাতে বেশি জ্বালানীর প্রয়োজন হয় না। ইতিমধ্যেই দেশের বিভিন্ন ফ্লাইং ক্লাব থেকে এই এয়ার ক্র্যাফট্ – এর বিষয়ে ৮০টি ইচ্ছাপত্র জমা পড়েছে। সিএসআইআর – এনএএল – এর ডায়রেক্টর জানিয়েছেন, এই এয়ার ক্র্যাফট্ ৫০ ঘণ্টা ধরে ৩৭ বার আকাশপথে যাত্রা করেছে। আর কয়েকটি উড়ানের পর ডিজিসিএ থেকে এটি শংসাপত্র পাবে। এই কাজটি আগামী এপ্রিল মাসের মধ্যে শেষ হবে বলে আশা করা হচ্ছে। এরপর, সরকারি-বেসরকারি অংশীদারিত্বে এই এয়ার ক্র্যাফট্ তৈরি করা হবে। এর মধ্য দিয়ে আত্মনির্ভর ভারতের পথে আরও একধাপ এগোনো সম্ভব হবে। সিএসআইআর – এর মহানির্দেশক ডঃ শেখর সি মান্ডে এই এয়ার ক্র্যাফট্ তৈরির জন্য সংশ্লিষ্ট সকলকে অভিনন্দন জানিয়েছেন।
CG/CB/SB
(Visitor Counter : 136
প্রধানমন্ত্রীরদপ্তর
প্রধানমন্ত্রী সিধির বাস দুর্ঘটনায় প্রাণহানির খবরে শোকপ্রকাশ করেছেন এবং এককালীন সাহায্যের অনুমোদন দিয়েছেন
নতুন দিল্লি, ১৬ই ফেব্রুয়ারী, ২০২১
প্রধানমন্ত্রী শ্রী নরেন্দ্র মোদী মধ্যপ্রদেশের সিধিতে বাস দুর্ঘটনায় প্রাণহানির খবরে শোকপ্রকাশ করেছেন।
প্রধানমন্ত্রীকে উদ্ধৃত করে তাঁর দপ্তরের ট্যুইট বার্তায় বলা হয়েছে, “মধ্যপ্রদেশের সিধি বাস দুর্ঘটনা ভয়াবহ। স্বজনহারা পরিবারগুলিকে সমবেদনা জানাই। স্থানীয় প্রশাসন সক্রিয়ভাবে ত্রাণ ও উদ্ধারের কাজ চালাচ্ছে।”
প্রধানমন্ত্রী এককালীন সাহায্যের প্রস্তাব অনুমোদন করেছেন। প্রধানমন্ত্রীর দপ্তর থেকে ট্যুইট বার্তায় আরো বলা হয়েছে, “প্রধানমন্ত্রীর জাতীয় ত্রাণ তহবিল থেকে মধ্যপ্রদেশের সিধির বাস দুর্ঘটনায় প্রধানমন্ত্রী @narendramodi, নিহতদের নিকট আত্মীয়কে এককালীন ২ লক্ষ টাকা সাহায্য দেবার প্রস্তাব অনুমোদন করেছেন। গুরুতর আহতদের প্রত্যেককে ৫০,০০০ টাকা করে দেওয়া হবে। ”
সংস্কৃতিমন্ত্রক
শ্রী প্রহ্লাদ সিং প্যাটেল ও জার্মানির সংস্কৃতির ফেডারেল কমিশনার মিস মনিকা গ্রুটার্স-এর মধ্যে প্রতিনিধি পর্যায়ের বৈঠক
নয়াদিল্লি, ১ নভেম্বর, ২০১৯
কেন্দ্রীয় সংস্কৃতি ও পর্যটন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল আজ নতুন দিল্লিতে জার্মানির চ্যান্সেলরের দপ্তরের প্রতিমন্ত্রী এবং সংস্কৃতি ও গণজ্ঞাপন জগতের কমিশনার মিস মনিকা গ্রুটার্স-এর সঙ্গে প্রতিনিধি পর্যায়ের দ্বিপাক্ষিক বৈঠক করেন। এই বৈঠকে ভারত এবং জার্মানির সংগ্রহশালাগুলির মধ্যে সহযোগিতার লক্ষ্যে একটি সমঝোতাপত্র স্বাক্ষরিত হয়।
এই সমঝোতাপত্র অনুযায়ী, দিল্লির জাতীয় মিউজিয়াম, দিল্লির ন্যাশনাল গ্যালারি অফ মডার্ন আর্ট, কলকাতার ভারতীয় সংগ্রহশালা, বার্লিনের স্টাউফেনবার্গ স্ট্রাসের প্রুশিয়ান কালচারাল হেরিটেজ ফাউন্ডেশন এবং বার্লিনের বার্লিনার শ্লোস-এর স্টিফটুন হামবোল্ড ফোরুম-এর মধ্যে সহযোগিতা গড়ে তোলা হবে।
এই সমঝোতাপত্র অনুযায়ী, পুরাতাত্ত্বিক, জাতিগত এবং ঐতিহাসিক বিভিন্ন সামগ্রীর গবেষণার জন্য সাংস্কৃতিক নানা জিনিসের সমসাময়িক এবং ঐতিহাসিক সূত্রগুলি আদানপ্রদান করা হবে। এর মধ্যে রয়েছে – সাংস্কৃতিক ঐতিহ্য, পুনর্গঠন ও সংরক্ষণ করা এবং প্রশিক্ষণ। এই সহযোগিতার মূল ভিত্তি হল অংশগ্রহণকারী সংস্থাগুলির বিশেষজ্ঞদের মধ্যে সহযোগিতা বাড়ানো।
শ্রী প্রহ্লাদ সিং প্যাটেল বৈঠকের সময় জানান, যে কোন দেশের উন্নয়নে সংস্কৃতি গুরুত্বপূর্ণ ভূমিকা নিয়ে থাকে। ভারত এবং জার্মানির মধ্যে সাংস্কৃতিক ও শিক্ষাগত আদানপ্রদান দীর্ঘদিন ধরে হয়ে আসছে। এই চুক্তির ফলে জার্মান এবং ভারতীয় ভাষাগুলির মধ্যে বিভিন্ন মহাকাব্যের অনুবাদের বিষয়টি গুরুত্ব পাবে। উদাহরণ হিসেবে বলা যায়, ‘সন্ন্যাস উপনিষদ’ এবং ‘জাতিধর্ম প্রকাশ’-এর মতো মহাকাব্যগুলি সংস্কৃত থেকে জার্মান ভাষায় অনুবাদ এবং একইভাবে গুনটার গ্রাস-এর ‘ডি ব্লেশট্রোমেল’, থোমাস মান-এর ‘বুডেন ব্রুক্স’ এবং ফ্রানৎস কাফকার ‘দ্য ট্রায়াল’-এর মতো বিখ্যাত জার্মান সাহিত্যগুলির হিন্দি অথবা সংস্কৃত ভাষায় অনুবাদ।
SSS/CB/DM
(Visitor Counter : 47
স্বরাষ্ট্র মন্ত্রক
সিকিমের দুর্যোগে প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার সাহায্যের হাত বাড়িয়েছে
রাজ্য বিপর্যয় মোকাবিলা তহবিল থেকে সিকিমকে তার বরাদ্দ মঞ্জুর কেন্দ্রের
রাজ্যের ক্ষয়ক্ষতি নিরুপণে আন্তঃমন্ত্রক কেন্দ্রীয় দল গঠিত
নয়াদিল্লি ৬ অক্টোবর
সিকিমের দুর্যোগে প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার সাহায্যের হাত বাড়িয়েছে। সিকিম সরকারকে সমস্ত রকম সাহায্যের আশ্বাস দিয়েছে কেন্দ্রীয় সরকার। কেন্দ্রীয় স্বরাষ্ট্র এবং সমবায় মন্ত্রী শ্রী অমিত শাহ রাজ্য বিপর্যয় মোকাবিলা তহবিল থেকে সিকিমকে কেন্দ্রীয় বরাদ্দ মঞ্জুর করেছে। দুর্গত মানুষদের ত্রাণ সাহায্যার্থে ২০২৩-২৪ সালের জন্য এই তহবিল থেকে অগ্রিম ৪৪ কোটি ৮০ লক্ষ টাকা মঞ্জুর করা হয়েছে। এছাড়াও, বরফ গলা জল/মেঘভাঙা বৃষ্টি/হড়পা বাণে ক্ষয়ক্ষতির পরিমান খতিয়ে দেখতে আন্তঃমন্ত্রক কেন্দ্রীয় দল গঠন করা হয়েছে। তারা খুব শীঘ্রই রাজ্যের দুর্গত এলাকা পরিদর্শন করবেন। আন্তঃমন্ত্রক কেন্দ্রীয় দলের সমীক্ষার ভিত্তিতে প্রচলিত নিয়ম মাফিক সিকিমকে জাতীয় বিপর্যয় মোকাবিলা তহবিল থেকে অতিরিক্ত কেন্দ্রীয় বরাদ্দ মঞ্জুর করা হবে।
চৌঠা অক্টোবর ভোররাতে বরফ গলা জল/মেঘভাঙা বৃষ্টি/হড়পা বাণে তিস্তা নদীর জলস্তর আচমকা বেড়ে যাওয়ায় তা বেশ কয়েকটি সেতু, ১০ নম্বর জাতীয় মহাসড়কের কয়েকটি জায়গা এবং চুংথাং বাঁধকে ভাসিয়ে নিয়ে যায়। এরফলে বেশকিছু ছোট শহর জলমগ্ন হয়ে পড়ে এবং সিকিমের নদী উপত্যকার উপরিভাগের কয়েকটি পরিকাঠামো প্রকল্প দারুণভাবে ক্ষতিগ্রস্ত হয়।
কেন্দ্রীয় সরকার সর্বোচ্চ স্তরে সিকিমের পরিস্থিতির ওপর সারাক্ষণ নজর রাখছে। পরিস্থিতি মোকাবিলায় রাজ্য সরকারকে কেন্দ্রীয় সরকার যাবতীয় সহায়ক সাহায্য প্রদান করছে। যথেষ্ট সংখ্যায় জাতীয় বিপর্যয় মোকাবিলা বাহিনী সদস্য সেখানে নিয়োগ করা হয়েছে। এর পাশাপাশি ভারতীয় বিমান বাহিনীর হেলিকপ্টার এবং সেনা কর্মীরা ত্রাণ ও উদ্ধারকাজে হাত লাগিয়েছেন। এছাড়াও, বিদ্যুৎ মন্ত্রক, টেলি যোগাযোগ, সড়ক, মহাসড়ক এবং পরিবহন মন্ত্রকের কারিগরি দল বন্যা দুর্গতদের উদ্ধার এবং পুনর্বাসনে সাহায্যের পাশাপাশি ভেঙে পড়া পরিকাঠামো এবং রাজ্যের যোগাযোগ ব্যবস্থা পুনর্বহাল করার কাজে সবরকম সাহায্য করছে ।
(PG/AB/CS
তথ্যওসম্প্রচারমন্ত্রক
তথ্য ও সম্প্রচার মন্ত্রী প্রকাশ জাভড়েকর কোভিড – ১৯ টিকাকরণ ও আত্মনির্ভর ভারতের উপর রাজ্যজুড়ে সচেতনতা অভিযান পুণে থেকে শুরু করেছেন
পুণে, ০৭ই ফেব্রুয়ারী, ২০২১
তথ্য ও সম্প্রচার মন্ত্রী প্রকাশ জাভড়েকর কোভিড – ১৯ টিকাকরণ ও আত্মনির্ভর ভারতের উপর রাজ্যজুড়ে সচেতনতা অভিযান পুণে থেকে শুরু করেছেন। এই প্রচার কর্মসূচীতে মহারাষ্ট্রের ৩৬টি জেলায় জনসাধারণকে সচেতন করতে ১৬টি বিশেষ ধরণের ভ্যানকে সাজানো হয়েছে। তথ্য ও সম্প্রচার মন্ত্রকের পুণের রিজিওনাল আউটরিচ ব্যুরো, ইউনিসেফ ও মহারাষ্ট্র স্বাস্থ্য দপ্তরের সহায়তায় এই কর্মসূচী শুরু করেছে। এলইডি স্ক্রীনের মাধ্যমে ডিজিটাল ভাবে প্রচার করা হচ্ছে। শ্রী জাভড়েকর বলেছেন, সারা বিশ্ব করোনার বিরুদ্ধে লড়ছে, কিন্তু ১৩০ কোটি জনসংখ্যার ভারতবর্ষে ল্যাটিন আমেরিকা, ইউরোপ বা আমেরিকার থেকে কোভিডের কারণে ক্ষতি কম হয়েছে। মন্ত্রী আরো বলেছেন, কোভিড টিকাকরণ শুরু হবার সঙ্গে সঙ্গে আমরা যোগাযোগের নতুন পর্যায়ে প্রবেশ করেছি। সং অ্যান্ড ড্রামা ডিভিশনের সাংস্কৃতিক শিল্পীরা মহারাষ্ট্রের বিভিন্ন অঞ্চলের লোকসংস্কৃতি ব্যবহার করে এই কর্মসূচী পালন করছে। অনুষ্ঠানে মহারাষ্ট্রের তথ্য ও সম্প্রচার মন্ত্রকের মিডিয়া ইউনিট, রাজ্য সরকার, বিশ্ব স্বাস্থ্য সংস্থা ও ইউনিসেফের প্রতিনিধিরা উপস্থিত ছিলেন।
প্রধানমন্ত্রীরদপ্তর
মহারাষ্ট্রে বাস দুর্ঘটনায় জীবনহানিতে প্রধানমন্ত্রীর শোক প্রকাশ
নয়াদিল্লি, ২৪ মার্চ, ২০১৯
প্রধানমন্ত্রী শ্রী নরেন্দ্র মোদী মহারাষ্ট্রের পালনগড় জেলায় এক বাস দুর্ঘটনায় বহু জীবনহানিতে শোক প্রকাশ করেছেন।
প্রধানমন্ত্রী শোক বার্তায় বলেছেন – “মহারাষ্ট্রের পালনগড়ে বাস দুর্ঘটনা অত্যন্ত দুর্ভাগ্যজনক। শোক সন্তপ্ত পরিবারগুলিকে আমার সমবেদনা জানাই। আহতদের জন্য প্রার্থনা করি। মহারাষ্ট্র সরকার এই দুর্ঘটনায় ক্ষতিগ্রস্তদের সম্ভাব্য সবরকম সহায়তা দেবে”।
CG/BD/SB
(Visitor Counter : 74
রেলমন্ত্রক
সাঁতরাগাছি - চেন্নাই সেন্ট্রাল - সাঁতরাগাছির মধ্যে বিশেষ ট্রেন পরিষেবা
কলকাতা, ১২ অক্টোবর, ২০২১
যাত্রী সাধারণের চাহিদার বিষয়টিকে বিবেচনায় রেখে দক্ষিণ পূর্ব রেল সাঁতরাগাছি - চেন্নাই সেন্ট্রাল - সাঁতরাগাছির মধ্যে বিশেষ ট্রেন চালানোর সিদ্ধান্ত নিয়েছে। সাঁতরাগাছি থেকে বিশেষ এই ট্রেনটি আগামীকাল ও আগামী ৩ নভেম্বর ছাড়বে। অন্যদিকে, এমজিআর চেন্নাই স্টেশন থেকে বিশেষ এই ট্রেনটি আজ ও আগামী ২ নভেম্বর ছাড়বে।
সাঁতারাগাছি - চেন্নাই স্পেশাল ট্রেনটি  আগামীকাল সন্ধে ৬টায় ছেড়ে চেন্নাই পৌঁছোবে পরদিন সকাল সাড়ে নটা নাগাদ। ফিরতি পথে বিশেষ এই ট্রেনটি  চেন্নাই স্টেশন থেকে সকাল ৮টা ১০ মিনিটে ছেড়ে সাঁতরাগাছি পৌঁছবে পরদিন সকাল ১০টা ২৫ নাগাদ। বিশেষ এই ট্রেনটিতে ৩টি এসি থ্রি টিয়ার, ১১টি স্লিপার ক্লাস, ৭টি সাধারণ দ্বিতীয় শ্রেণীর কামরা থাকছে। যাত্রাপথে ট্রেনটি দক্ষিণ পূর্ব রেলের খড়গপুর ও বালাসোর স্টেশনে থামবে।
SSS/BD/AS/
(Visitor Counter : 11
প্রধানমন্ত্রীরদপ্তর
প্রধানমন্ত্রী ইন্দোনেশিয়ার বালিতে ভারতীয় বংশোদ্ভুত এবং ভারতের বন্ধুদের সঙ্গে মতবিনিময় করেছেন
নয়াদিল্লি, ১৫ নভেম্বর, ২০২২
প্রধানমন্ত্রী শ্রী নরেন্দ্র মোদী ১৫ নভেম্বর ইন্দোনেশিয়ার বালিতে ৮০০ জনেরও বেশি ভারতীয় বংশোদ্ভুত এবং ভারতের বন্ধুদের সঙ্গে মতবিনিময় করেছেন। ইন্দোনেশিয়ার বিভিন্ন প্রান্ত থেকে এই প্রানবন্ত মানুষরা জড়ো হয়েছিলেন।
তাঁর ভাষণে প্রধানমন্ত্রী ভারতীয় ও ইন্দোনেশীয় সভ্যতার মধ্যে নিবিড় যোগাযোগের কথা উল্লেখ করেন। তিনি বলেন, ‘বালি যাত্রা’র মতো প্রাচীন প্রথা উভয় দেশের মধ্যে সাংস্কৃতিক ও বাণিজ্যিক যোগাযোগের বিষয়টিকে তুলে ধরে। দুটি দেশের বিভিন্ন ক্ষেত্রে সাদৃশ্যের প্রসঙ্গও প্রধানমন্ত্রী উল্লেখ করেন।
শ্রী মোদী ভারতীয় সম্প্রদায়ের কঠোর পরিশ্রম এবং অধ্যবসায়ের স্বভাবজাত দিকটি উল্লেখ করেন। এরফলে বিদেশে বসবাসরত ভারতীয়রা দেশের মুখ উজ্জ্বল করছেন বলে তিনি মন্তব্য করেন। ভারত-ইন্দোনেশিয়ার মধ্যে সম্পর্কের ইতিবাচক দিকের কথা উল্লেখ করে প্রধানমন্ত্রী বলেন, এই সম্পর্ককে মজবুত করার ক্ষেত্রে ইন্দোনেশিয়ার বসবাসরত ভারতীয়রা গুরুত্বপূর্ণ ভূমিকা পালন করছেন।
প্রধানমন্ত্রী ভারতের বিকাশ যাত্রা এবং বিভিন্ন ক্ষেত্রের সাফল্যের কথা উল্লেখ করেন। ডিজিটাল প্রযুক্তি, অর্থ, স্বাস্থ্য, টেলিকম এবং মহাকাশের মতো নানা ক্ষেত্রে ভারত এগিয়ে চলেছে। বিশ্বের রাজনৈতিক ও অর্থনৈতিক চাহিদার দিকটি বিবেচনা করে ভারতের উন্নয়নের পরিকল্পনা করা হয়েছে বলে তিনি মন্তব্য করেন। আত্মনির্ভর ভারত বিশ্বের কল্যাণকে নিশ্চিত করবে।
প্রধানমন্ত্রী আগামী ৮-১০ জানুয়ারী মধ্যপ্রদেশের ইন্দোরে প্রবাসী ভারতীয় দিবস সম্মেলনে যোগ দিতে ইন্দোনেশিয়ায় বসবাসরত ভারতীয় এবং ভারতের বন্ধুদের আমন্ত্রণ জানিয়েছেন। এছাড়াও এই অনুষ্ঠানের পরে গুজরাটে যে ঘুড়ি উৎসবের আয়োজন করা হয়েছে তাতেও তিনি সকলকে অংশগ্রহণের আমন্ত্রণ জানান।
PG/CB/NS
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৮৩ কোটি ৩১ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৭ কোটি ১৫ লক্ষের বেশি টিকার ডোজ রয়েছে
নতুন দিল্লি, ১৯ মার্চ, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৮৩ কোটি ৩১ লক্ষ ৭৭ হাজার ৬০টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৭ কোটি ১৫ লক্ষ ৪৫ হাজার ৭৬টি টিকার ডোজ হাতে রয়েছে।
CG/BD/AS/
(Visitor Counter : 106
সারওরসায়নমন্ত্রক
ন্যানো ইউরিয়া ব্যবহারের মাধ্যমে কৃষকের ফলন বাড়বে এবং পরীক্ষার সময় দেখা গেছে এই সার প্রয়োগে ৫০ শতাংশ নাইট্রোজেন সাশ্রয় করা সম্ভব হবে
নয়াদিল্লি, ৬ আগস্ট, ২০২১
গাছের ফলনে ন্যানো ফার্টিলাইজার প্রয়োগ করলে যথেষ্ট সুফল পাওয়ার সম্ভাবনা রয়েছে। মূলত এর আকৃতি এবং কম প্রয়োগ করে বেশি ফলন পাওয়ার বৈশিষ্ট্যই অন্যতম কারণ। ন্যানো ফার্টিলাইজার গাছকে নিয়ন্ত্রিতভাবে পুষ্টি যোগায়। এর ফলে সারের অপচয় বন্ধ হয়।
আইএফএফসিও ন্যানো ইউরিয়া বা ন্যানো নাইট্রোজেন উদ্ভাবন করেছে। ২০১৯-২০ রবি মরশুমে ন্যাশনাল এগ্রিকালচার রিসার্চ সিস্টেমের মাধ্যমে সাতটি আইসিএআর গবেষণা প্রতিষ্ঠান এবং রাজ্য কৃষি বিশ্ববিদ্যালয়ে এই সারের পরীক্ষামূলক প্রয়োগ করা হয়েছে। ধান, গম, সরষে, ভুট্টা, টোমাটো বাঁধাকপি, শশা, ক্যাপসিকাম, পেঁয়াজ ইত্যাদির ওপর ন্যানো নাইট্রোজেন প্রয়োগ করে যথেষ্ট ভালো ফলন পাওয়া গেছে। এছাড়াও এই সার প্রয়োগে প্রায় ৫০ শতাংশ নাইট্রোজেন সাশ্রয় করাও সম্ভব হয়েছে।
ফার্টিলাইজার্স কো-অপারেটিভ লিমিটেড -এর সঙ্গে ন্যাশনাল ফার্টিলাইজার্স লিমিটেড এবং রাষ্ট্রীয় কেমিক্যালস অ্যান্ড ফার্টিলাইজার্স লিমিটেড একটি সমঝোতাপত্রে স্বাক্ষর করেছে। এর ফলে, এই দুটি রাষ্ট্রায়ত্ত সংস্থাকে আইএফএফসিও ন্যানো ইউরিয়া উৎপাদনের প্রযুক্তি হস্তান্তর করবে। আইএফএফসিও সার দপ্তরের কাছে তরল ন্যানো ইউরিয়া বিদেশে রপ্তানি করার অনুমতি চেয়েছে। সংস্থার গুজরাটের কালোল-এর ন্যানো ফার্টিলাইজার প্ল্যান্ট থেকে এই সার তৈরি করা হয়।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন স্বাস্থ্য ও পরিবারকল্যাণ এবং সার ও রসায়ন মন্ত্রী শ্রী মনসুখ মাণ্ডব্য।
CG/CB/DM
(Visitor Counter : 118
প্রধানমন্ত্রীরদপ্তর
প্রাক্তন রাজ্যপাল ওপি কোহলির প্রয়াণে শোকপ্রকাশ প্রধানমন্ত্রীর
নয়াদিল্লি, ২০ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী প্রাক্তন রাজ্যপাল ওপি কোহলির প্রয়াণে গভীর শোকপ্রকাশ করেছেন।
এক ট্যুইট বার্তায় প্রধানমন্ত্রী বলেন;
“ওপি কোহলিজির প্রয়াণে আমি মর্মাহত। দিল্লিতে আমাদের দলকে মজবুত করার বিষয়ে তিনি গুরুত্বপূর্ণ ভূমিকা পালন করেছেন। সাংসদ এবং রাজ্যপাল হিসেবে তিনি জন-কল্যাণমূলক বিভিন্ন বিষয়ে গুরুত্ব দেন। শিক্ষা ক্ষেত্রের বিষয়েও ছিল তাঁর বিশেষ আগ্রহ। শোক-সন্তপ্ত পরিবারকে জানাই আমার সমবেদনা। ওম শান্তি।”
PG/PM/NS
(